12.09.2019

**Paziņojums par līdzdalības iespējām**

**Latvijas Ceturtā nacionālā atvērtās pārvaldības rīcības plāna**

**2020.–2021. gadam izstrādes procesā [[1]](#footnote-1)**

|  |  |  |
| --- | --- | --- |
| 1. | Dokumenta veids | Politikas plānošanas dokuments |
| 2. | Dokumenta nosaukums | Latvijas Ceturtais nacionālais atvērtās pārvaldības rīcības plāns 2020.–2021. gadam |
| 3. | Politikas joma un nozare vai teritorija | Valsts pārvaldes joma |
| 4. | Dokumenta mērķgrupas | Projekts skar valsts un pašvaldību institūcijas un sabiedrības pārstāvjus.Galvenās mērķgrupas publiskajā sektorā ir Vides aizsardzības un reģionālās attīstības ministrija, Finanšu ministrija, Korupcijas novēršanas un apkarošanas birojs, Valsts kanceleja, Valsts administrācijas skola, Tieslietu ministrija, Pārresoru koordinācijas centrs, Valsts kontrole, pašvaldības, Saeima, tiesu varas pārstāvji un citas publiskas institūcijas, kuras ir ieinteresētas sekmēt atklātību, atbildību un līdzdalību valsts un pašvaldību institūciju darbā.Galvenās sabiedrības mērķgrupas ir nevalstiskās organizācijas, domnīcas, biznesa asociācijas, akadēmiskās vides pārstāvji, eksperti, iedzīvotāji, kurus interesē atvērtā pārvaldība un kuri vēlētos sniegt priekšlikumus, kā sekmēt atklātību, atbildību un līdzdalību valsts un pašvaldību institūciju darbā, kā arī iesaistīties šī plāna izpildē un uzraudzībā |
| 5. | Dokumenta mērķis un sākotnēji identificētās problēmas būtība | Plāna mērķis –noteikt atvērtās pārvaldības pasākumus Latvijā, kuri tiks ieviesti 2020.–2021. gadā, veicinot atklātību, atbildību un sabiedrības līdzdalību, tostarp izmantojot digitalizāciju un inovācijas, valsts institūcijās un citās jomās.Ar Latvijas nacionālā plāna izstrādi tiek pildītas starptautiskās saistības, kas izriet no Latvijas dalības atvērtās pārvaldības partnerībā ([Open Government Partnership-OGP](https://www.opengovpartnership.org)) |
| 6. | Dokumenta izstrādes laiks un plānotā virzība | Dokumentu plānots izstrādāt **laikā no 2019. gada septembra līdz decembrim**, tajā skaitā novembra sākumā izsludināt Valsts sekretāru sanāksmē un decembra sākumā iesniegt apstiprināšanai Ministru kabinetā |
| 7. | Dokumenti | Diskusiju dokuments |
| 8. | Sabiedrības pārstāvju iespējas līdzdarboties | Šī plāna izstrādē ir līdzdalības iespējas gan procesa ierosināšanas stadijā, gan dokumenta izstrādes procesā. Plānotas vairākas līdzdalības iespējas: * š. g. 16. septembrī plkst. 14:30–17:00 aicinām piedalīties diskusijā par plānā iekļaujamiem pasākumiem un iesaistīto pušu foruma izveidi (iepriekšēja pieteikšanās pie Ineses Kušķes, inese.kuske@mk.gov.lv)
* piedalīties aptaujā sabiedrības viedokļa noskaidrošanai (13.09.–27.09.)
* iesaistīties darba grupās, kuras izstrādās konkrētās apņemšanās (oktobris–novembris)
* sniegt komentārus par dokumentu (dokumenta versijas tiks publiskotas un arī izsūtītas tiem, kas būs pieteikušies)
* piedalīties iesaistīto pušu forumā (skatīt diskusiju dokumentu un intereses gadījumā pieteikties)
* sniegt viedokli par projektu publiskajā apspriešanā (novembrī)
 |
| 9. | Pieteikšanās līdzdalībai | Aicinām pieteikties līdzdalībai plāna izstrādē kopumā vai tikai dalībai diskusijā š. g. 16. septembrī, nosūtot atbildīgajai amatpersonai (sk. zemāk) kontaktinformāciju (vārdu, uzvārdu, organizācijas nosaukumu, e-pasta adresi)  |
| 10. | Cita informācija | <http://www.mk.gov.lv/lv/content/atverta-parvaldiba>  |
| 11. | Atbildīgā amatpersona | Inese Kuske, 67082910, inese.kuske@mk.gov.lv  |

1. Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 1. pielikums. [↑](#footnote-ref-1)